ရှင်တောက်ထိန်ဘုရား

ရှင်တောက်ထိန်ဘုရား သည် ထားဝယ်ခရိုင်၊ လောင်းလုံမြို့နယ်၊ ကမြောကင်းရွာတွင် တည်ရှိသည်။ ယခုလက်ရှိကာလတွင် ရှင်တောက်ထိန်ဘုရားသည် စေတီဖြစ်၏။ သို့သော် စင်စစ်အားဖြင့် ထိုစေတီ၏ အရှေဘက်သိမ်အတွင်းရှိ တစ်ဝဂူရှိ ရုပ်ပွားတော်သည်သာ "ရှင်တောက်ထိန်ဘုရား" ဖြစ်သည်။

အခြားသိမှတ်ဖွယ်များ
သီတင်းကျွတ်လပြည့်နေ့တွင် ဆွမ်းတော်ကြီးတင်ပွဲကျင်းပလေ့ရှိပြီး ကမြောကင်းရွာမှ တစ်အိမ်လျှင် ဆွမ်းဟင်းတစ်မျိုးစနစ်ဖြင့် သိမ်တောအတွင်း၌ သံဃာတော်များကို ဆွမ်းဆက်ကပ်သည်။
ရှင်တောက်ထိန်ဘုရားသည် ရုပ်ရှင်တော်ဖြစ်သဖြင့် ရုပ်ပွားတော်သည် တဖြည်းဖြည်းကြီးလာသည်ဟု ဆိုကြသည်။ "ဓာတ်ဘုရား" ဟုလည်း ခေါ်ကြသည်။ ရှေးယခင်က သင်္ကန်းဆက်ကပ်ရာတွင် ရုပ်ပွားတော်၏ ကျောဘက်ကို ပတ်မိစေရန် ကြိုးစချည်နှောင်ခဲ့သည်။ သို့သော် ယခုအခါတွင် သိမ်နံရံနှင့် ထိလာသဖြင့် ကြိုးပတ်မိအောင် မချည်နိုင်တော့ဟု ဆို၏။ ထိုအချက်ကို ထောက်ဆကြည့်ပါက ရုပ်ပွားတော်သည် တဖြည်းဖြည်းကြီးလာသည်ဟု သိနိုင်သည်။
အဓိဋ္ဌာန်ဝင်သူများ၏ ပြောကြားချက်အရ ရုပ်ပွားတော်သည် ပြုံခြင်း၊ မျက်တောင်ခတ်ခြင်း စသည့် တန်ခိုးပြဋိဟာများ ပြတော်မူတတ်သည်။ 
ရှင်တောက်ထိန်ဘုရားတွင် စ၍ အဓိဋ္ဌာန်ဝင်သူများသည် ရှင်တောက်ထိန်ဘုရားတွင်ပင် ပြန်၍ အဓိဋ္ဌာန်ကို အဆုံးသတ်ရသည်။ 
စေတီတော်ကို ဝိဇ္ဇာများက မကြာခဏလာရောက်ဖူးမြော်ကြသည်ကို အသက်အရွယ်ကြီးသည့် ဥပါသကာများက တွေ့ကြသည်။
ရှင်တောက်ထိန်ဘုရား၏ ဘွဲ့အမည်သည် စနေနံနှစ်ထပ်ဖြစ်သဖြင့် စနေနံနှစ်လုံးဆင့် အမည်ရှိသူများ အဓိဋ္ဌာန်စခန်း လာရောက်ဝင်ကြသည်ဟု ဒေသခံများက ဆိုကြသည်။

ကိုးကား

တနင်္သာရီတိုင်းဒေသကြီးအတွင်းရှိ စေတီပုထိုးများ